
DR.31.5.2004 61 

 

  

Yang Berhormat bagi Ipoh Timur dan Yang Berhormat bagi Batu Gajah pula meminta 
supaya siasatan terperinci dijalankan ke atas 10,000 peserta yang gagal melapur diri.  
Sebenarnya kerajaan mendapati antara masalah-masalah menyebabkan lebih kurang 
10,000 orang peserta-peserta PLKN gagal melapur diri, oleh sebab sikap enggan 
mengambil tahu tentang pelaksanaan PLKN, enggan menghubungi JLKN, jika 
mendapati nama mereka terpilih tetapi masih tidak dapat surat tawaran atau berpindah 
ke luar negara. Sikap mendiamkan diri membuktikan mereka yang terlibat tidak 
menghormati undang-undang dan tidak mengindahkan seruan negara.  

Tuan Yang di-Pertua, mengenai dakwaan oleh Yang Berhormat  Ipoh Timur 
tentang pengalaman di sebuah kem, di mana beliau telah tidak disambut dengan baik, 
sebaliknya dilihat sebagai musuh. Sememangnya kementerian telah menggariskan 
peraturan kem yang ketat. Orang yang tidak berkenaan tidak dibenarkan masuk ke 
kem. Inilah bagi menjaga keselamatan peserta yang menjadi kepentingan utama dalam 
pelaksanaan PLKN.  Berkenaan dengan pengalaman beberapa ibu bapa yang tidak 
dibenarkan melawat mereka di salah sebuah kem di Sitiawan tanpa kebenaran ahli 
Lumut pula JLKN telah menetapkan masa lawatan keluarga adalah setiap hari Ahad 
jam 8.30 hingga jam 6.30 petang.  Mereka perlu mematuhi peraturan ini untuk menjaga 
keselamatan peserta.  Setakat ini tiada sebarang laporan yang diajukan kepada JLKN 
mengenai peraturan lawatan yang digariskan…. 

 Tuan Yang di-Pertua:  Yang Berhormat, Bagan bangun. 

 Tuan Lim Hock Seng:  Terima kasih, Tuan Yang di-Pertua.  Saya ingin 
menanya kepada Yang Amat Berhormat Menteri, siapakah yang berhak untuk melawat 
ke kem-kem sekiranya mereka hendak melawati kem yang disebutkan kerana saya 
dapati, kami sebagai Wakil rakyat apabila hendak pergi ke kem, pada mula-mulanya 
kita tidak faham sama ada ia perlu meminta surat izin dari Kementerian Pertahanan dan 
kami telah pergi dan tidak dapat masuk ke kem untuk jumpa dengan pegawai tetapi 
saya nampak di sebelah lain, wakil rakyat dari Barisan Nasional, saya maksudkan ini 
Kem Arau di sempadan Kedah dengan Seberang Perai Selatan.  Mereka pergi 
beramai-ramai dengan ahli-ahli JKKK, dengan orang tempatan dan antara seorang 
Setiausaha Parlimen.  Mereka dibenarkan masuk ke kem, diberi taklimat dan dibawa 
melawat ke semua tempat dapur kah, kem kah, tempat mandi semua dia lawat tetapi 
bila kami pergi sana, dinafikan masuk.   

Jadi bagaimana cara. Adakah double standard  di mana Yang Berhormat dari 
pembangkang tidak dapat masuk tetapi ahli Barisan Nasional dapat masuk? 

 Dato' Sri Mohd. Najib bin Tun Haji Abdul Razak:  Tuan Yang di-Pertua, 
tidak ada double standard yang dikenakan. Ahli-ahli Yang Berhormat dari parti kerajaan 
telah mendapat kebenaran kerana mereka memohon.  Jadi ahli Yang Berhormat dari 
parti pembangkang hendak melawat kem Program Latihan Khidmat Negara, sila buat 
permohonan dan kita memberi pertimbangan. Hendak tengok apa pun, kita boleh buat 
persediaan.   

Tuan Yang di-Pertua…. 

 Tuan Yang di-Pertua:  Kubang Kerian bangun ya.. 

 Tuan Salahuddin bin Ayub:  Terima kasih Tuan Yang di-Pertua, Yang Amat 
Berhormat Timbalan Perdana Menteri, di antara modul yang disebut tadi adalah modul 
kenegaraan dan seumpamanya. Saya ingin mencadangkan kalau Yang Amat 
Berhormat bersetuju supaya modul pembangunan insan ini mesti diberikan lebih 
penekanan untuk kita memberikan satu suntikan, walaupun dalam jangka masa  tiga 
bulan.  

Saya telah memerhatikan beberapa modul daripada Fakulti Ekologi Manusia 
UPM, yang mana boleh diaplikasikan dalam modul ini untuk kita menambah baikkan 
lagi suntikan ke arah kita mahu menjadikan remaja ini berguna kepada bangsa.  Begitu  
juga dengan modul-modul keagamaan seperti qiamullail, seperti sembahyang sunat 
tasbih, saya rasa ini perlu ditekankan kepada anak-anak muda kita ini dalam masa tiga 
bulan ini agar mereka merasakan sesuatu yang mereka terima apabila mereka keluar 
besok, mereka boleh menjadikan ia sebagai suatu bekalan yang baik. Itu cadangan 
kepada saya. 

Dato' Sri Mohd. Najib bin Tun Haji Abdul Razak:  Tuan Yang di-Pertua, kita 
memang bersedia menerima sebarang cadangan yang boleh membawa kepada 



Yang Berhormat bagi Ipoh Timur dan Yang Berhormat bagi Batu Gajah pula meminta supaya siasatan terperinci dijalankan ke atas 10,000 peserta yang gagal melapur diri. Sebenarnya kerajaan mendapati antara masalah-masalah menyebabkan lebih kurang 10,000 orang peserta-peserta PLKN gagal melapur diri, oleh sebab sikap enggan mengambil tahu tentang pelaksanaan PLKN, enggan menghubungi JLKN, jika mendapati nama mereka terpilih tetapi masih tidak dapat surat tawaran atau berpindah ke luar negara. Sikap mendiamkan diri membuktikan mereka yang terlibat tidak menghormati undang-undang dan tidak mengindahkan seruan negara. Tuan Yang di-Pertua, mengenai dakwaan oleh Yang Berhormat Ipoh Timur tentang pengalaman di sebuah kem, di mana beliau telah tidak disambut dengan baik, sebaliknya dilihat sebagai musuh. Sememangnya kementerian telah menggariskan peraturan kem yang ketat. Orang yang tidak berkenaan tidak dibenarkan masuk ke kem. Inilah bagi menjaga keselamatan peserta yang menjadi kepentingan utama dalam pelaksanaan PLKN. Berkenaan dengan pengalaman beberapa ibu bapa yang tidak dibenarkan melawat mereka di salah sebuah kem di Sitiawan tanpa kebenaran ahli Lumut pula JLKN telah menetapkan masa lawatan keluarga adalah setiap hari Ahad jam 8.30 hingga jam 6.30 petang. Mereka perlu mematuhi peraturan ini untuk menjaga keselamatan peserta. Setakat ini tiada sebarang laporan yang diajukan kepada JLKN mengenai peraturan lawatan yang digariskan.... Tuan Yang di-Pertua: Yang Berhormat, Bagan bangun. Tuan Lim Hock Seng: Terima kasih, Tuan Yang di-Pertua. Saya ingin menanya kepada Yang Amat Berhormat Menteri, siapakah yang berhak untuk melawat ke kem-kem sekiranya mereka hendak melawati kem yang disebutkan kerana saya dapati, kami sebagai Wakil rakyat apabila hendak pergi ke kem, pada mula-mulanya kita tidak faham sama ada ia perlu meminta surat izin dari Kementerian Pertahanan dan kami telah pergi dan tidak dapat masuk ke kem untuk jumpa dengan pegawai tetapi saya nampak di sebelah lain, wakil rakyat dari Barisan Nasional, saya maksudkan ini Kem Arau di sempadan Kedah dengan Seberang Perai Selatan. Mereka pergi beramai-ramai dengan ahli-ahli JKKK, dengan orang tempatan dan antara seorang Setiausaha Parlimen. Mereka dibenarkan masuk ke kem, diberi taklimat dan dibawa melawat ke semua tempat dapur kah, kem kah, tempat mandi semua dia lawat tetapi bila kami pergi sana, dinafikan masuk. Jadi bagaimana cara. Adakah double standard di mana Yang Berhormat dari pembangkang tidak dapat masuk tetapi ahli Barisan Nasional dapat masuk?. Dato' Sri Mohd. Najib bin Tun Haji Abdul Razak: Tuan Yang di-Pertua, tidak ada double standard yang dikenakan. Ahli-ahli Yang Berhormat dari parti kerajaan telah mendapat kebenaran kerana mereka memohon. Jadi ahli Yang Berhormat dari parti pembangkang hendak melawat kem Program Latihan Khidmat Negara, sila buat permohonan dan kita memberi pertimbangan. Hendak tengok apa pun, kita boleh buat persediaan. Tuan Yang di-Pertua.... Tuan Yang di-Pertua: Kubang Kerian bangun ya.. Tuan Salahuddin bin Ayub: Terima kasih Tuan Yang di-Pertua, Yang Amat Berhormat Timbalan Perdana Menteri, di antara modul yang disebut tadi adalah modul kenegaraan dan seumpamanya. Saya ingin mencadangkan kalau Yang Amat Berhormat bersetuju supaya modul pembangunan insan ini mesti diberikan lebih penekanan untuk kita memberikan satu suntikan, walaupun dalam jangka masa tiga bulan. Saya telah memerhatikan beberapa modul daripada Fakulti Ekologi Manusia UPM, yang mana boleh diaplikasikan dalam modul ini untuk kita menambah baikkan lagi suntikan ke arah kita mahu menjadikan remaja ini berguna kepada bangsa. Begitu juga dengan modul-modul keagamaan seperti qiamullail, seperti sembahyang sunat tasbih, saya rasa ini perlu ditekankan kepada anak-anak muda kita ini dalam masa tiga bulan ini agar mereka merasakan sesuatu yang mereka terima apabila mereka keluar besok, mereka boleh menjadikan ia sebagai suatu bekalan yang baik. Itu cadangan kepada saya. Dato' Sri Mohd. Najib bin Tun Haji Abdul Razak: Tuan Yang di-Pertua, kita memang bersedia menerima sebarang cadangan yang boleh membawa kepada.